b'\n_START_ARTICLE_\nBioloogiline liikumine\n_START_PARAGRAPH_\nBioloogiline liikumine\xc2\xa0on n\xc3\xa4gemiss\xc3\xbcsteemi v\xc3\xb5ime tajuda objektide liikumist \xc3\xbchendades selleks v\xc3\xa4hesed eraldi stiimulid.\xc2\xa0Inimesed kasutavad bioloogilist liikumist tuttavate tegevuste ja \xc5\xbeestide tuvastamiseks, mis on omavahelises suhtluses kasulik.\xc2\xa0Bioloogilise liikumise t\xc3\xb6\xc3\xb6tlemine on tavaline osa \xc3\xbcldistest taju- ja t\xc3\xa4helepanuprotsessidest, mis loovad eraldi osadest tervikliku info.\xc2\xa0 Praegu uuritakse, millised ajustruktuurid v\xc3\xb5imaldavad bioloogilise liikumise t\xc3\xb6\xc3\xb6tlemist.\xc2\xa0\n_START_SECTION_\nAjalugu\n_START_PARAGRAPH_\nEsmakordselt kirjeldas seda n\xc3\xa4htust 1973. aastal rootsi tajups\xc3\xbchholoog Gunnar Johansson.\xc2\xa0Varasemates t\xc3\xb6\xc3\xb6des arvati, et ajus on piirkondi, mis on spetsialiseerunud teiste inimeste liikumissignaalide tuvastamisele. Aastate jooksul on aga hakatud arvama, et meil on veel \xc3\xbcldisemad detektorid, mis on spetsialiseerunud liikuva looma jalgadele.\n_START_SECTION_\nEksperimendid\n_START_PARAGRAPH_\nCutting ja Kozlowski leidsid, et kui inimesed vaatavad liikumist iseloomustavaid valgust\xc3\xa4ppe, tunnevad nad enda liikumise paremini \xc3\xa4ra kui teiste oma.\xc2\xa0Osalistele esitletakse staatiline v\xc3\xb5i liikuv pilt, mis koosneb v\xc3\xa4ikestest \xc3\xbcmmargustest valgust\xc3\xa4ppidest, mis on paigutatud peamistele liigestele, mis inimese liikumist v\xc3\xb5imaldavad. Kuigi need tulukesed on individuaalsed, suudavad osalised liikumist tajuda.\xc2\xa0Osalejad tunnevad sellistelt t\xc3\xa4pimoodustistelt \xc3\xa4ra isegi erinevad emotsioonid. Keskendudes spetsiaalselt kehakeelele suudab inimene tuvastada viha, kurbuse ja r\xc3\xb5\xc3\xb5mu. Nendel piltidel on ka sugu tuvastatav._NEWLINE_Inimeste bioloogilise liikumise taju k\xc3\xbcpseb vanusega j\xc3\xb5udes tipu 5. eluaastaks. Pavlova ja kolleegide (2001) eksperimendis paluti kolme-, nelja- ja viieaastastel ning t\xc3\xa4iskasvanutel loomi tuvastada (k\xc3\xb5ndiv inimene, jooksev koer, lendav lind, k\xc3\xb5ndiv koer), kes olid kujutatud liikuvate valgust\xc3\xa4ppidena. T\xc3\xa4iskasvanud ja viieaastased suutsid liikuvad loomad \xc3\xb5igesti tuvastada. Kolme- ja neljaaastastel oli raskem (nelja-aastased olid oluliselt paremad kui kolmeaastased). See t\xc3\xa4hendab, et meie liikumistaju areneb vanusega ja saavutab tipu viieaastaselt. Kui loomad tunnevad enda liigi paremini \xc3\xa4ra kui teise liigi esindaja oma (nt kassid tunnevad oma liikumise paremini \xc3\xa4ra kui segamini aetud valgust\xc3\xa4pid), siis kolmeaastased olid k\xc3\xb5ige edukamad k\xc3\xb5ndiva koera tuvastamises ning k\xc3\xb5ige v\xc3\xa4hem edukad k\xc3\xb5ndiva inimese puhul. V\xc3\xb5imalik seletus on laste v\xc3\xa4ike f\xc3\xbc\xc3\xbcsiline kasv ja sellest tulenev perspektiiv: koerad on k\xc3\xb5rguselt lastega samal tasemel, k\xc3\xb5ndivaid inimesi on aga oluliselt raskem tajuda._NEWLINE_Inimesed kasutavad sarnaseid kognitiivseid funktsioone p\xc3\xa4ris tegus\xc3\xb5nade ja korratavate liigutuste tuvastamisel. Christel Bidet-Ildei ja Lucette Toussaint palusid katses osalejatel otsustada, kas neile antud s\xc3\xb5na on p\xc3\xa4ris v\xc3\xb5i tegevus\xc3\xbclesanne tehtav. Osalistel l\xc3\xa4ks oluliselt kauem aega pseudos\xc3\xb5nade ja -tegevuste tuvastamisele. Korrelatsioon tegus\xc3\xb5nade ja tegevuste vahel oli \xc3\xbcpris tugev (r = 0,56). Korrelatsioon nimis\xc3\xb5nade ja tegevuste vahel oli palju madalam (r = 0,31). See viitab, et inimesed kasutavad liikumise tuvastamiseks sarnaseid kognitiivseid funktsioone nii valgust\xc3\xa4ppide kui ka kirjutatud teksti puhul. Autor arvab, et need leiud soodustavad teooriat, mis \xc3\xbctleb, et tegevuste ja s\xc3\xb5nade puhul kasutatakse sarnaseid motoorseid funktsioone.\xc2\xa0_NEWLINE_Hiljutistes uuringutes on keskendutud ajustruktuuridele, mis on selliseks t\xc3\xb6\xc3\xb6tluseks vajalikud. Transkraniaalse magnetstimulatsiooni kasutus on andnud t\xc3\xb5endeid, et bioloogilise liikumise t\xc3\xb6\xc3\xb6tlemine on duaalne protsess, kus vaadatakse nii kuju kui ka liikumist v\xc3\xa4ljaspool MT+/V5 ala. On leitud ka t\xc3\xb5endeid, et ajus eksisteerib piirkond, mis tegeleb bioloogilise ja mittebioloogilise liikumise eristamisega.\xc2\xa0Sellised katsed n\xc3\xa4itavad, et bioloogilise liikumise taju on protsess, milles kasutatakse erinevaid ajus\xc3\xbcsteeme ka v\xc3\xa4ljaspool tavap\xc3\xa4raseid visuaalset infot t\xc3\xb6\xc3\xb6tlevaid struktuure._NEWLINE_Teistes uuringutes vaadatakse erisusi bioloogilise liikumise globaalses ja lokaalses t\xc3\xb6\xc3\xb6tluses. \xc3\x9ches uuringus asendati t\xc3\xa4pid inimeste piltidega v\xc3\xb5i kriipsujukudega. Tulemused n\xc3\xa4itasid, et aju eraldab \xc3\xbcldise vormi t\xc3\xb6\xc3\xb6tlemiseks v\xc3\xa4hem ressursse, kui lokaalsed elemendid on keerulised. See viitab sellele, et aju kasutab sarnast kujup\xc3\xb5hist mehhanismi nii globaalsete kui ka lokaalsete stiimulite t\xc3\xb6\xc3\xb6tlemiseks.\xc2\xa0\xc2\xa0Need tulemused n\xc3\xa4itavad ka, et lokaalsete piltide t\xc3\xb6\xc3\xb6tlus on automaatne protsess, mis m\xc3\xa4ngib rolli ka stiimuli \xc3\xbcldise vormi t\xc3\xb6\xc3\xb6tluses.\n_START_SECTION_\nPs\xc3\xbchhof\xc3\xbc\xc3\xbcsika\n_START_PARAGRAPH_\nBioloogilise liikumise taju s\xc3\xb5ltub nii eraldi t\xc3\xa4ppide liikumise tajumisest ja keha kui terviku konfiguratsioonist/suunast kui ka nende lokaalsete ja globaalsete vihjete omavahelisest suhtest. Sarnaselt Thatcheri efektile n\xc3\xa4otajus on lihtne tuvastada eraldi \xc3\xbcmberp\xc3\xb6\xc3\xb6ratud pilte, kui kogu figuur normaalselt esitatakse. Kuid raskused tekivad, kui terve pilt on tagurpidi. Samas \xc3\xbctlevad hiljutised elektrof\xc3\xbcsioloogiat puudutavad t\xc3\xb6\xc3\xb6d, et figuuri konfiguratsioon v\xc3\xb5i suund v\xc3\xb5ivad liikumisest olulisemad olla, seda v\xc3\xa4hemalt varasemates t\xc3\xb6\xc3\xb6tlusastmetes.\n_START_SECTION_\nAjukuvamine\n_START_PARAGRAPH_\nBioloogilise liikumise tajumisel aktiveerub \xc3\xbclemine temporaalvagu.\xc2\xa0Lisaks on oluline premotoorne korteks, mis n\xc3\xa4itab, et "punktide \xc3\xbchendamiseks" on oluline peegelneuronite s\xc3\xbcsteem.\n_START_SECTION_\nNeurops\xc3\xbchholoogia\n_START_PARAGRAPH_\nUuringus, kus kasutati suurt insuldihaigete patsientide valimit, leiti, et statistiliselt olid puuduliku bioloogilise liikumise tajuga seotud \xc3\xbclemise temporaalsagara vagu ja premotoorne korteks.\xc2\xa0\xc2\xa0V\xc3\xa4ikeaju on samuti oluline.'